توصل موقع " مراكش اليوم " بنداء من أحد أقارب السيدة فاطمة الزهراء من مراكش، جاء فيه : " انها تناشد القلوب الرحيمة و المحسنين وناس مدينتها و المغاربة من اجل مساعدتها على الاستشفاء بعد ما كانت صحة سلام وعايشة حياتها عادية بحال ايتها الناس الى أن أصيبت بسرطان في الفك فانقلبت حياتها رأسا على عقب توقفات عن العمل وراجلها تخلى عليها بسبب المرض هي وزوج وليداتها حسب تصريحاتها..وليداتها كانو كايقراو فمؤسسة اريحا ونظرا لظروفها الصحية و المادية مابقاو لقاو باش يخلصو مصاريف المدرسة ولي تعاطفات معها و سمحات ليهم فالمستحقات لي تراكمات عليهم .. هاد السيدة لقات غير الاخت نتاعها وواليديها لي تغلبو بقوة المصاريف كونهم ناس بسطاء جدا ما فحالهمش وهي لي كانت کاتساعدهم فاش كانت خدامة فواحد الرياض … فاطمة الزهراء رضات بقدر الله و كاتقوليكم ان الصحة الا خطات الانسان فراه حياتو كاتولي بلا معنى وخصوصا فاش كايتخلى عليك اقرب الناس .. وتناشد المحسنين و الجمعيات يتساعدو معها باش دير الحصص نتاع الشيميو لي هلكوها صحيا ونفسيا و ماديا ….